เข้าใจตรงกันนะ! “ประสิทธิ์” ยังนั่งผู้บริหารบจ.ได้
เข้าใจตรงกันนะ! “ประสิทธิ์” ยังนั่งผู้บริหารบจ.ได้
15 ก.ย. 2559

ผู้สื่อข่าวรายงานว่า จากกรณีที่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ลงโทษ นายประสิทธิ์ ศรีสุวรรณ ประธานกรรมการบริหาร บริษัทหลักทรัพย์ แอพเพิล เวลธ์ จำกัด (มหาชน) เนื่องจากละเลยการตรวจสอบดูแลระบบงานในการทำความรู้จักลูกค้าและตรวจสอบข้อเท็จจริงเกี่ยวกับลูกค้า และการกำกับดูแลการทำธุรกรรมของลูกค้า ซึ่งเป็นระบบงานหลักที่สำคัญและมีผลต่อความเชื่อมั่นในตลาดทุนโดยรวม โดยพักการให้ความเห็นชอบเป็นบุคลากรในธุรกิจตลาดทุน 2 ปี นั้น ไม่มีผลต่อการดำรงตำแหน่งผู้บริหารของบริษัทจดทะเบียน หรือ กรรมการบริษัทจดทะเบียน เนื่องจากการลงโทษครั้งนี้เป็นความผิดฐานะบริษัทหลักทรัพย์ ซึ่งไม่ได้เป็นความผิดที่ส่งผลต่อความน่าไว้วางใจของบริษัทจดทะเบียนตามประกาศคณะกรรมการ ก.ล.ต.ที่ กจ. 8/2553